  سيارتي وقفت بسبب الرمل الكثيف فأتصلت بشرطة دبي بما اني بنت و الي معاي في السيارة اختي و أمي.  مع العلم انه 30 دقيقة قد مرت ونحن كنا نترياهم نتحرى أنهم في دربهم للمساعده.  عطوني رقم مزادات الامارات وقالوا لي أتواصل معهم،  تواصلت معهم فطلبوا مني اطرش موقعي مع فيديو للسياره بين الرمل فطرشتلهم كل الي طلبوا بعدين قالوا لي انه بيدفعوني خمسمائة درهم عشان بس يطلعون سيارتي،  فوافقت لان ما كان في اي حد في المنطقة يقدر يساعدني وان نحن كلنا بنات و في منطقه منعزله بين المزارع الممتلئة بالعمال،  فسألتهم كم بيأخذهم من الوقت عشان يوصلون فقالوا لي عشرين دقيقة فتريت ومحد وصللنا فأتصلت عليهم مره ثانيه قلتلهم لي احين محد وصلني فقالي على التليفون هل قالولج المبلغ الي المفروض تدفعينه قلتله نعم قالي كم المبلغ الي قالولج قلتله خمسمئة فقالي بتدفعين قلتله نعم،  في ها المواقف هل الاسئلة عن إذا بدفع ولا لا مهمه عشان حد يوصل و يساعدني؟ كملت اكثر عن نص ساعه اترياهم ولا حد وصل فأتصلتله وقلتله خلاص ما احتاج المساعده،  فوصل وطلع سيارتي ولا كان في اي مساعده من شرطة دبي او مزادات الامارات.

